نور في الظلمات انسي في خلواتي يا سعدي وهنائي القرآن حياة شف كده ربنا بيوصف المنافقين يقول ايه؟ يقول ايه؟ يقول واذا قاموا الى الصلاة قاموا ايه؟ كسالى بيزقوا اجسادهم عشان تقوم تصلي. يراؤون الناس ولا يذكرون الله الا ايه؟ قليلا. يعني الذكر ده طالع
بالعافية. وفي حضرة الناس يعملوا وفي غيابهم ما يعملش. شف دي حالة المنافق. عشان المنافق قلبه ايه المنافق مشكلته فين؟ في قلبه ان هو يظهر خلاف ما ايه؟ ما يبطل. صح كده؟ القلب مش معه. هو عقله بس بيقول له ايه؟ اظهر الاسلام واظهر
التزام عشان خاطر ما تتورطش. انما شف بقى مسلا النبي صلى الله عليه وسلم كان اذا حزبه امر الى الصلاة. كان اذا نودي بالصلاة كانه لا يعرفنا ولا ايه؟ ولا نعرفه. وكان يقول وجعلت قرة عيني في الايه؟ في الصلاة
ويقوم الليلة حتى تتورم قدماه ايسر واسرع واتم وادوم عمل. من الاخر من الاخر. اللي عمل اللي هو واسرع واتم وادوم ما يكون هو عمل المؤمن. ليه؟ لان المؤمن حصل عنده اتساق بين الداخل والخارج. الملك شغال
معك. انما اللي هيركن القلب على جنب عشان كده بتبقى مقتنع بحاجات بس صعبة عليك جدا. مش عايز ان القلب ما يتحركش من الاخر الشخص اللي عمله ايسر واسرع وقتله ادوم ما يكون هو ده اللي تأسى بالرسول صلى الله عليه وسلم. ازاي
بان امنا عائشة لما وصفت الطريقة اللي النبي كان بيعمل بها بالقرآن. لما وصفت عمله بالقرآن وصفته وصفة عجيبة جدا في صحيح مسلم قالت فان خلق رسول الله صلى الله عليه وسلم كان القرآن. يعني وصفته بانه تخلق. ايه
ان يصير الشيء للعبد كالخلقة فيه. يعني انت في خلقتك ان انت بتمشي تمام كده؟ بتمشي. دي سهلة عليك ولا مش سهلة؟ دي في خلقتها. صح كده؟ دائمة معك ولا بتحصل مرة
يا سلام ان ازاي الانسان يحول الانفاق انه يبقى كالخلقة فيه. ازاي يحول ماشي؟ غض البصر كالخلقة في التخلق هو ان العمل يبقى ايسر واسرع واتم وادوم ما يكون. لان المواردي في تعريفه للخلق
نكت العيون اخبر انه يجمع صفتين. الصفة الاولى انه ايه؟ هيئة ملازمة للنفس. الصفة التانية تصدر عن بلا تكلف. فرق ما بين واحد اصلا كريم على ابوه. على السجية. واضح؟ سخي النفس
ده وهو بيعمل حاجات الكرم يقدم لده ويعمل ده ويعمل ده. بيبقى متضايق بيبقى صعب عليه؟ لا ده بيسر او سهل وبيعمل كده طول الوقت. وواحد تاني بيحاول يكون كريم
وهو اصلا ايه بخيل. فالموضوع بيبقى صعب ايه؟ عليه. يعني ربنا يريد مننا ان احنا نعمل ولا نتخلق؟ لا نتخلق كل الطلبة ما هو عشان ما تدبرتش. هي بس شرحت المعنى وقالت نعمل كزا. فانهم لو تدبروا كانوا
لو كلهم تدبروا كانوا تأثروا. لو قعدت لو كانت قعدت قالت لهم يا ولاد طب نشوف نفسنا احنا ربنا رزقنا واعطانا احنا فين من الانفاق؟ ده احنا للاسف بنعمل كزا وبنصرف فلوسنا في كزا وما بنفقش في سبيل الله. طب لو احنا انفقنا هنكسب ايه؟ كزا وكزا وكزا وكزا وكزا وكزا. ولو احنا ما انفقناش ممكن نخسر كزا
وكزا وكزا وكزا هتلاقيهم كلهم ايه؟ في الغالب كله هيتأثر. نعم؟ القرآن. وهتستخدم القرآن. ما احنا حتى بنقول في التحريك الايات اوقع. دايما نقول دايما نقول ان النصوص هي اوقع شيء
فيروح يقول له فعلا في عمل ايه؟ في عمل اللي هو كان عايزه يعمله. طب ايه اللي خلاه عمله ان ابوه عارف ايه اللي ايه؟ اللي يحركه. وايه اللي يقنعه؟ صح كده؟ يعني انت هي الله اعلم بعباده
فلما تحب تحفز حد على حاجة ولا تقنعه بحاجة ولا تحركه لحاجة كلمه بكلام ربنا. لان ربنا قال اعلم به مننا. هو اعلم بكم اذ انشأكم من الارض واذا انتم جنة في بطون امهاتكم. فلا تزكوا انفسكم واعلموا من اتقى. انا
كنت بجاوب على سؤال مهم جدا جدا جدا. وسؤال خطير جدا جدا. لماذا شرع الله التدبر؟ وفهمنا حتى الان ان ربنا شرع التدبر ليه ؟ عشان الاتباع يبقى ما له؟ ايسر واسرع واتم وادوم ما يكون، صح؟ عشان الاتباع يبقى
في اكمل حالة يبقى تخلق. طب وده هيتم ازاي امتى الاتباع يبقى ايسر واسرع واتم وادوم ما يكون؟ هم. احسن الله اليك شيخ. اذا تحرك القلب طب ايه اللي هيحرك القلب
يا عمر. النصوص بالتدبر احسن الله اليك. التدبر هيحرك القلب. طب التدبر يحرك القلب ازاي ان هو اصلا عبارة عن ايه ؟ تفكر في الايه ؟ في العواقب. والعواقب دي محفزات للانسان. محركات للانسان
صح كده؟ لذلك اسمع بقى سيدنا ابن مسعود يقول ايه؟ يقول قفوا عند عجائبي. وحركوا به القلوب ولا يكن هم احدكم اخر السورة. شفت؟ يعني بيقول لك ايه؟ ما تمشيش لأ
قفوا عند عجائبه حركوا به القلوب. لا يكن هم احدكم اخر السورة خد بالك من اصطلاحه حركه به الايه؟ القلوب. القلوب لو اتحركت خلاص يحصل التدبر. يحصل الاتباع اكمل وايسر
واتم وادوم ما يكون. اكمل وايسر واسرع وادوم ما يكون هذا الايه؟ هذا الاتباع. طيب سؤال بقى مهم مركزين معي حضراتكم. ما ده اللي احنا قلنا عليه امبارح بقى اللي هو التفكر في العواقب. يعني النهاردة انت مثلا هقول لحضرتك ممارسة عملية واحد معلم او
العواقب التي ذكرها الله اللي هي العواقب المآلات الحسنة والسيئة يعني مثلا انت النهاردة ممكن واحد يعرض عليك عرض ايه اللي يخليك تستجيب لعرضه او لا تستجيب؟ يعني لو عرض
الارض العرض قال لك هتستفيد كزا وكزا وكزا وكزا وكزا وهتخسر كزا وكزا وكزا لو ما استجبتش للعرض. هتستجيب. انما لو قال عرض عليك العرض كده وما اتزكر لكش هتستفيد ايه وهتخسر ايه؟ مش هتستجي؟ الانسان مشبول مشبول. على ان هو يتحرك بالرغبة والرهبة
يبقى قلنا فيه اصلا هو التدبر حرك القلب ازاي؟ بالتفكر في العواقب صح؟ طب العواقب دي عملت ايه في القلب يا اما رغبة يا اما رهبة يا اما شوق ومحبة
صح؟ هي العواقب كده. المآلات كده يعني عن رافض القلب او عملت في القلب يا اما رغبة يا اما رهبة شوق ومحبة. فيتحرك القلب خلاص. يعني انا اذكر كنا واحنا في المدينة الجامعية كان في آآ
اه ويعني بعض الايام كنا نحب نجيب عشاء من برة يعني غير الطعام بتاع المدينة فالمهم كان في بعض الاخوة الفضلاء ينتدبوه ان هو يروح يجيب لنا العشاء من برة
هم كلموه يعني في يوم انا كلمته فالحمد لله خرج جاب العشاء يعني اه لاني كنت انا منشغل بحاجة ساعتها فجه كلموه في يوم تاني فقال لهم لأ مش رايح
بعد فترة بقى بعد حوالي شهر او كده نادوا علي يا دكتور يا دكتور تعال كلم فلان عشان يطلع يجيب لنا العشاء. فهو اول ما ايه ما سمع كده قال لهم لا لا خلاص انا هخرج لوحدي
يا عم استنى هيكلمك. قال لا لأ ده لو كلمني ده انا هدفع الفلوس كمان. فانا اروح اجيب كده بس ايه كفاية. انا كنت وانا بكلمه باقول له ايه؟ يعني شف بقول له سبحان الله
تخيل مسلا ثواب ان انت تطعم اخوانك. ربنا النبي صلى الله عليه وسلم يقول احب الاعمال الى الله سرور تدخله عليهم السرور تسد الهجوع تصور حاجات من اللون ده رايح ايه؟ فرحان. طب وعايزين ايه تاني؟ وانا ممكن اجيب لكم يعني هو انت حركت قلبه
لان هو القلوب البشرية مشبولة على ايه؟ على ذلك. لذلك فانت تجد خطاب ربنا لعباده في القرآن خطاب عواقب اصلا والنبي صلى الله عليه وسلم اللي احنا بنسميه الخطاب التدبري. لما كان يخاطب كان يخاطب خطاب عواقب. ازاي؟ طب اسمع كده
يا غلام يعلمك كلمات احفظ الله احفظ الله. اذا سألت فاسأل الله. هو ده التوجيه لأ كان احفظ الله ايه؟ احفظك احفظ الله تجده تجاهك ده اسمه خطاب ايه؟ تدبري. انت بتذكر الوصية وتذكر معها الايه؟ العاقبة بتاعتها
يقول لسيدنا انس ايه ؟ يا بني اذا دخلت على اهلك فسلم كده التوجيه خلص ولا لأ ؟ خلص بس عشان يبقى توجيه تدبري يقول له يكن بركة عليك فلا تكن بركة عليك وعلى اهل بيتك
يبقى حمسه ان هو ايه يعمل كده او حفزه ان هو يعمل كده. شف حتى وصية لقمان. يا بني اقم الصلاة وامر بالمعروف وانهى عن المنكر واصبر على ما اصاب. ان ذلك من عزم الامور
يقول له مسلا ايه ؟ هتلاقي الوصية كلها ماشية على الغرار ده. من صوتك ان انكر الاصوات لايه ؟ لصوت الحمير شفتم هو ايه يعني بينفره من انه ايه ان هو صوته ايه يبقى عالي وبتاع ويصيح يبقى الخطاب القرآني
اصلا خطاب ايه؟ تدبري. خطاب الوحي خطاب ايه؟ تدبري اصلا بتذكر فيه العواقب. طيب انا عايز بس نجاوب على سؤال مهم. طيب هو ليه العواقب دي بالزات هي اللي حركت القلب
يعني ليه ربنا لما يزكر لنا العواقب يزكر لنا النعيم العذاب الجنة النار انه يرضى هو انه يسخط ليه العواقب تبقى من النوع ده؟ احسن الله اليك. الانسان قلبه في نوعين من الايمان نركز في الحتة دي عشان دي مهمة. ودي مهمة برضه حتى في التعامل مع الاطفال. الانسان قلبه فيه نوعين من الايه؟ من الايمان
في ايمان اسمه الايمان الفطري اني خلقت عبادي حنفاء كلهم. فاتت الشياطين فاشتالتهم. كل مولود يولده على الايه؟ الفطرة. ايه الايمان الفطري ده؟ يحب ويكره الشر. يحب الله ويكره ما سواه. يحب الجنة والنعيم ويكره العذاب والجحيم. ده اسمه ايمان ايه
فطري الانسان مفطور على كده. وفيه ايمان مكتسب. ايه بقى الايمان المكتسب ده؟ ان احنا لما نشئنا بفضل الله في بيئة اسلامية فعرفنا ان الخير ده هو مسلا الجنة. هو رضوان ربنا. كنا بنحب الجنة
اليها فطرة بس بدأنا نعرف عن تفاصيلها فشقنا لها ايه؟ زاد. وكنا بنحب ربنا فترة. بس لما عرفنا ان هو اللي بيرزقنا ان هو اللي بايه؟ اللي بيحلم علينا ان هو اللي بينعم علينا. بدأ حبنا له ايه؟ يزيد. ده اسمه الايمان الايه؟ المكتسب. ولذلك النبي قال
ابواه يهودانه او ينصرانه او ايه؟ او يمجسانه. اما حد ييجي يقعد يلعب في الايمان الفطري يحاول يبوزه. زي اليهود والنصارى وغيرهم او ايه؟ او انه يقعد يزكي الايمان الفطري ده اللي موجود في الايه؟ عند الانسان. عشان كده اعظم ما يقدمه انسان لانسان
هو الايمان اعظم حاجة تقدمها لابنك الايمان بناء الايمان في نفسه. ولذلك بابي وامي حبيبي صلى الله عليه وسلم كان منهجه مع اطفال الصحابة الايمان قبل القرآن قبل ما يحفز ويقرا المعاني قبل المبان. قبل ما يحفز ويجود ويقرا. اهم حاجة ياخد المعاني اللي في القرآن يفهمه ويتدبره ويعمل
يعمل به فيبني الايمان جوة ايه؟ جوة قلبه. تمام كده؟ يبقى عندنا ايمان فطري وايمان ايه؟ مكتسب. ايه اللي بيحرك القلوب اصلا؟ الايمان يعني اقوى شيء محرك للقلوب هو ليه؟ الايمان اساسه
امال التدبر بيعمل ايه؟ مش قلت لي بيحرك القلب التدبر باختصار بيستثير كوامل الايمان الذي في القلوب انت دخلت القاعة دي او الديوانية دي فتحت النور دست على المفتاح اهو يعني انت خلاص دخلت. ودست على المفتاح
لقيت القاعة مضلمة برضه بالنص على اللمبة لقيت عليها ايه ؟ تراب بتعمل ايه بتجيب اه مقشة او تجيب حاجة وتقعد تعمل ايه؟ تمسح التراب. اول ما تمسح التراب يحصل ايه؟ تنور
مين اللي نور الاوضة؟ اللمبة ولا المسحة بتاعتك؟ اللمبة طب المسحة كان دورها ايه انها تسمح لللمبة تنور. يا الله ركز تيجي بقى. المفروض ان اللي بيحرك قلوبنا هو ايه؟ الايمان اللي فيها
حبها لربنا وشوقها له وحبها للجنة وشوقها للجنة اه وخوفها من النار ورهبتها منه ده اصلا اقوى ما يحرك القلوب بس التدبر يعمل ايه في معاني الايمان؟ يعمل فيها ايه؟ اه يستثيرها. واضح؟ يقويها يزودها. لو فيش
التراب يعمل فيهم ايه؟ يمسحهم. فالقلب ينور بايه؟ بالرغبة او بالرهبة او بالشوق والمحبة. اسمع بقى كده ربنا يقول ايه واذا تليت عليهم اياته عملت ايه؟ زادتهم ايمانا فلما تزيدوا ايمان خلاص يعمل بقى وما فيش مشاكل
طب التدبر بيشتغل على انهي ايمان؟ الايمان الفطري ولا المكتسب؟ يشتغل على اي منسوب من الايمان لزلك ده اللي حصل مع جبير بن مطعم كان باقي عنده انهي ايمان؟ الفطري اشتغل عليه التدبر
لزلك التدبر ده مش مخاطب به المسلمين بس. اللي عندهم ايمان مكتسب هو الايمان الفطري. ده مخاطب به ايه؟ كل الناس حتى لو كفار لان الايمان بيعمل على الايمان الايه؟ التدبر بيعمل على الايمان الايه؟ الفطري. ولزلك ما تقوليش القرآن ما هيأسرش الا في الشيوخ
ما يأسرش الا في الناس الملتزمة لأ حتى يأسر في الانسان البعيد عن ربنا. وده يفتح قدامك باب الامل ان مهما كانت حالة قلبك القرآن يؤثر فيه. بس انت المطلوب منك تعمل ايه؟ تكسر الاقفال. تسمح للقرآن يبشر معاني؟ معاني القرآن تباشر قلبك
تعمل الكلام المطلوب تتفكر في العواقب. خلاص كده؟ هو التدبر هيقوم بالدور ده خلاص. هيصلح قلبك. ما هو ممكن واحد يخش يفتح او دخل وفتح اللمبة داس على الزرار بتاع اللمبة ومش منورة وجنبه المقشة بس ما
ضفش هيفضل قلبي برضه مش ايه؟ مش منور. لزلك التدبر هو عبارة عن جهد مش قلت لك في الاول التدبر نشاط نشاط داخلي نشاط قلبي ايه اللي بيحصل فيه؟ انا بتفكر في العواقب. اتفقنا المرة اللي فاتت ان انا باحددها وباشهدها. صح كده
التحديد والشهود ده يعمل ايه في القلب؟ يستثير كوامل الايمان اللي فيه. فيعلى الايمان في القلب. فلما يعلى في القلب يعمل ايه يحرك القلب فيحصل ايه في الاتباع يبقى ايسر ما يكون؟ يا الله! ولزلك تفهم بقى تفهم ايه الارتباط الحاصل في القرآن
بين الايمان والانتفاع بالقرآن. سؤال كل ما منسوب القلب من الايمان يكون اعلى كل ما فرصة تأثره يكون ايه اعلى صح؟ وكل ما يبقى سهل يتفوق. هم. الجميل بقى انها ايه ؟ انها حلقة مفرغة. ازاي ؟
لما انت تستثير كوامل الايمان اللي في القلب يحصل ايه للقرآن تنتفع به صح؟ وتتبعه. طب لما تتبعه الايمان زاد صح؟ فتيجي تعمل ايه تاني؟ يعني دلوقتي التدبر زود الايمان. فالايمان يزود الانتفاع بالقرآن. الانتفاع
القرآن لما يزيد ييجي مزود تاني لايه؟ الايمان. يزود وهكزا بس البداية كانت منين ؟ كانت من الانشغال بمعاني القرآن تدبرا. حركت الايمان وهكزا ما يقفش يبقى كل وهيبقى في حالة ايه؟ واذا تليت عليهم اياته زادتهم ايه؟ ايمانا. كل ما تتلى عليه الايات
كل ما تزود ايه؟ ايمانه وترفع رصيد قلبه من الايه؟ من الايمان. مفهوم الكلام ده؟ بالزبط احسن الله اليك دكتور تناقش الطرد كل ده يزود ده وده يزود ده ده يزود ده وده يزود ده وهكزا. والعكس صحيح. والعكس صحيح طبعا ولا شك. الاهمال اهمال التدبر يعمل ايه في القلب؟ منسوب الايمان
يبدأ يقل يبدأ يعلوه الران يعلوه الغفلة ما تتحركش. مفهوم الكلام ده؟ الكلام ده لو فهمناه. عشان كده كنت بقول ما حدش يقدر يفهم التدبر الا اما اسأل ربنا الاول من خلال القرآن لماذا شرعت التدبر يا الله؟ واضح؟ فلو فهم لماذا شرع الله التدبر؟ يقدر ايه؟ بسهولة
يعرف انه ازاي يتدبر وازاي يعرف انه تدبر. لزلك هاخد حضراتكم بقى الحاجة ايه حاجة اعتقد انها هتكون سهلة دلوقتي علامات التدبر. امتى اعرف ان انا تدبرت؟ تقدروا تقولوا لي اكبر علامة للتدبر ايه
ارتفاع صح اهم من قياس التدبر ان العمل بتاعي ايه؟ يحصل. علشان كده لو تدبر وما عملش بنسميه تدبر بلا تدبير بنسميه ترتيب بلا تفعيل. ده واحد من المقاييس. بس اهم مقياس واهم انعكاس لتدبر ايه؟ العمل. انك تبقى عملت
بس انهي لون من العمل اكمل سور العمل اللي هو الايسر والاسرع والاتم والايه؟ والادوم الاربع دول احسن الله لك دكتور. تمام ده اهم مقياس واهم معيار للتدبر لزلك اللي عمله كان كده ده خلاص تدبر
بل بيتسمى انه امن. بيتسمى انه امن. لان الايمان هو ايه؟ الزهري في صحيح البخاري يقول الايمان العمل قبل ما ييجي الاسلام كان العرب عندهم امنة يعني صدقه. خلاص؟ صدق قلبيا صدق قوليا في الاقرار زي ما قلت شيخ الاسلام ابن تيمية عشان ما تخاطبش تفاصيلها
لكن لما جه الاسلام اصبح الايمان معناه الايمان الكامل صدق قلبيا وقوليا وعمليا لزلك الشخص اللي اتبع او عمل بعد التدبر تصدق عامرين ولا لا؟ وصدق قلبيا ولا لا؟ قلبه معه شغال وصدق قوله. لزلك الشخص اللي هيعمل اللي هيتدبر
مقياسه انه يبقى امن بالامر ده. اسمع كده ربنا يقول ايه. امن الرسول بما انزل اليه من ربه والمؤمنون الكلام ده نزل تعليقا على ايه خواتيم البقرة ننزل تعليقا على ايه
الموقف اللي حصل مع الصحابة. ايه اللي حصل معهم؟ كلفوا بتكليف صح كده لله ما في السماوات وما في الارض. وان تبدوا ما في انفسكم وتخفوه يحاسبكم به الله. صح كده
فيغفر لمن يشاء ويعذ من يشاء والله على كل شيء قدير. ركز معي بقى عشان تفهم الفرق بينا وبين الصحابة الصحابة لو كانوا زي حالاتنا كانوا هيروحوا للنبي اصلا ما كانوش هيروحوا له ليه؟ هم اصلا مش مناهجهم انهم بيفهموا العيال
منهجهم ان هم بيعملوا ايه؟ بيقروا الايات. فايه المشكلة اللي تخليهم يروحوا للنبي؟ صح؟ انما الصحابة لان كان منهجه من الايات لما توصلهم يفهموها فلما فهموها عرفوا ان هم هيتحاسبوا على ايه؟ على لا يظهروه او ايه؟ او يخفوه. طب ماشي عرفوا كده
بس بيتدبروا الكلام ده تفكروا في عاقبته عاقبته ايه؟ ان احنا لو اخفينا حاجة غلط هنعذب فخافوا فلذلك الرواية اللي في صحيح مسلم يقول لك ايه؟ يقول لك فجاؤوا الى الرسول صلى الله عليه وسلم فجثوا
على الركب خافوا والخوف ده ثمرة الايه؟ تدبر. صح كده؟ فجثوا على الركب. وفي رواية سيدنا عبدالله بن عباس يقول ايه فدخل قلوبهم منها شيء لم يدخلها من شيء. يعني دخل قلوبهم من الخوف
حاجة ما دخلتش قلوبهم ايه قبل كده خالص. يبقى لان كان منهجهم ايه؟ انهم بيتدبروا اصلا. طب هم لما راحوا للنبي راحوا بيشتكوا ايه؟ او راحوا يطلبوا ايه؟ ان يقول لهم على طريقة يقدروا بها ينفزوا الاية دي. لان كان منهجهم ايه؟ الفهم والتدبر
والاتباع. انما لو كانوا زي حالاتنا كان يبقى عندهم مشكلة لدرجة ان واحد ممكن يتفرج على الموقف يقول لك ما الصحابة مزعلين نفسهم ليه صح؟ لو زي حالتنا كده اللي هو الايات ايه؟ تيجي وخلاص واقرا وخلاص او حتى ما بيتدبروهاش. لو فهموها مش بايه
ولو فهموه تدبروها مش بينوا ايه؟ يعملوا بها. الموضوع شق على الصحابة. علشان هم ما تدبروش ولا عشان هو صعب عشان هو صعب. ان هم تدبروا وبالمرواحهم للنبي انهم كانوا مستعدين للايه؟ للعمل. فلما راحوا للنبي
صلى الله عليه وسلم قال لهم ايه؟ قال قولوا سمعنا واطعنا وايه؟ وسلمنا. في رواية في الصحيح رواية ابن عباس قولوا وسمعنا واطعنا وايه وسلمنا غفرانك ربنا واليك الايه؟ طب هم ازنبوا
بجايين يسألوا مش بيعترضوا كمان بس سبحان الله شف بقى استجابتهم لزلك ربنا لما اثنى عليهم قال ايه؟ امن الرسول بايه بما انزل اليه من ربه. والمؤمنون عملوا ايه؟ زيه. امنوا يعني عملوا ايه؟ يعني فيهم
وتدبروها وكانوا مستعدين لاكمل اتباع لها. وصلت الكلمة دي؟ يبقى ازا ازا الشخص اللي تدبر عمله هيبقى ايه؟ ايمانه هيبقى اكمل سور لعمله. مش عمل المنافقين اللي هو الزاهر شغال والباطن ايه؟ مش شغال. لأ. ده يبقى عنده تواطؤ ما بين الزهر والايه
والباطن. تمام كده؟ يبقى اول واهم معيار للتدبر ايه؟ العمل. انا انا انا النهاردة يا سيدنا اعرف ان انت دبرت الاية دي ازاي؟ اني الاقي عندي ايه؟ همة واقبال ونشاط على الايه؟ على العمل به. ان
العمل بها بقى بالنسبة لي ايه؟ ايسر ومستعد اعمله بسرعة. بس تمام. وما وما ابكيش اه عادي وما تبكيش. وبقشعر ايوة عادي ما تقشعرش. في دوائر احنا بنسميها دوائر التأثر. انا هاخدها من علم النفس كحقيقة مش نزرية
لانها موجودة في الواقع وهوضح بيها المسألة دي. واحد ابنه مثلا ماشي في اول شارع الحج تمام؟ وهم ساكنين في وسط الشارع فعرف ان في جماعة حرامية او بلطجية او سراق
موجودين في ايه؟ في الشارع قبل ما يوصل البيت. فمسك التليفون بتاعه واتصل على ابنه. قال له فلان قال له خلي بالك في حرامية والحرامية دول في الغالب ياخدوا الفلوس اللي معك كلها ولو كده لو حاجة اديهم الفلوس بس ما ايه عشان ما يأزوكش ومش عارف ايه وكلام من ده. واديهم موبايلك اديهم كل اللي معك
مشكلة الولد اول ما سمع الخبر ده حصل ايه في قلبه خاف صح كده؟ ليه؟ خبر جا له من مصدر موثوق فيه. صح ده اللي المفروض يحصل مع المسلم لما يسمع الخبر من الله
صح ان اللي يترتب على الخبر ده يحصل. لما ربنا يقول فكيف تتقون ان كفرتم يوما يجعل الولدان شيبا لازم يخاف لما يسمع ربنا بيقول ان لدينا انكالا وجحيما لازم ايه؟ يخاف ده خبر ربنا الكلام ده مش تهريج. انه لقول ايه؟ فصل وما هو بالهزا
صح؟ المهم فالولد اول ما حصل الخوف في قلبه اترتب عليه عمله ولا لأ؟ اترتب انه عايز يعمل ايه؟ يهرب. فوالده قال له ما ترجعش ولا مش ورا عشان لو شافوك بتجري هيجروا ايه ؟ وراك
طب اعمل ايه؟ اعمل كزا. عملوا ولا ما عملوش؟ عملوا. مشي في الشارع قرب منهم شافهم من بعيد الخوف اللي في قلبه زاد ولا قل؟ زاد. بدأ يلاقي دموعه بتنزل لا ارادية. فخايف جدا
طب قرب منهم وبدأوا يقشطوه ياخدوا اللي معه تلاقيه عمال واقف عمال ايه؟ يرتاش. دي دوائر التأثر البشري. دي حقيقة متفق عليها. التأثر الوجداني تلات دوائر تلات تواد. المستوى الاول بنسميه الاثر القلبي. الاثر الايه؟ القلبي. خوف حصل في قلبه
بس زهر على نفسه ما زهرش زهر على جسده ما زهرش ده نسميه الاثر الايه؟ القلبي. واضح؟ طب لما يتأثر اكتر اعمق من كده يبقى اسمه الاثر النفسي. ايه الاثر النفسي بقى؟ البكاء مثلا. حزن
انه يدخل قلبه والهم والغم طب لما يتأثر اكتر من كده يحصل الاثر الجسدي الرعشة تاني يبقى اثر قلبي واثر ايه؟ نفسي واثر ايه؟ جسدي. صح كده؟ ودوائر التأثر دي بتتفادى
عمقا كل ما التأثر يزيد يطلع من القلب على فين؟ على النفس. وبعدين يطلع من النفس على ايه؟ الجسد. على الجسد. تمام المفروض ان اللي تدبر حصل له ايه؟ التدبر دا جوة ولا برة؟ جوة. جوة. فين؟ في القلب. صح
فممكن الاثر يبقى ضعيف شوية يحرك القلب بس ممكن يبقى اقوى سنة يهز مين؟ النفس ممكن يبقى اقوى يهز مين؟ الجسد. والتلات دوائر ذكرت في القرآن الكريم. كايه؟ كما معايير ومقاييس التدبر
يعني ذكر واذا تليت عليهم اياته زادتهم ايمانا. يعني تزيده ايه؟ اقبال وهمة ونشاط ورغبة صح كده؟ وذكر اذا تتلى عليهم ايات الرحمن خروا سجدا وايه؟ سجد على طول. العمل عنده بسرعة ما اتأخرش. طب
قيم باثر قلبي ولا نفسي؟ نفسي. صح؟ كل الايات اللي ذكر فيها البكاء مع الايه؟ مع القرآن الكريم طب فيه اثر جسدي؟ ايوة الله نزل احسن الحديث كتابا مثاني تقشعر منه ايه
جنود الذين يخشون ربهم ثم تلين جلودهم وقلوبهم الى ذكر الله. واضح؟ يبقى سؤال سؤال لو فهمنا الكلام ده هيساعدنا على حاجات كتيرة قوي. زي ايه ان احنا نعرف امتى تدبرنا. تمام
واحد لقى قلبه خشع وحس باثر فيه. وبقى عنده همة انه يعمل. وهمة انه يصلح ويتغير كده تدبروا ولا لأ تدبر بس ما بكاش تدبر بس ما اقشعرش تدبر. واضح؟ بس كان الاثر عنده مش قوي اوي
طب في واحد تاني بكى ووجد في قلبه اثر تدبر ولا لأ؟ تدبر طيب ركز عشان الحتة اللي جاية دي مهمة. لزلك هنحتاج بقى الكلام ده يساعدنا في التفرقة بين بكاء العبودية
وبكائي الطقوسية بكائي الايه؟ العبودية وبكاء الايه؟ الطقوسية واحدة ومتخانقة مع جوزها وشايلة هموم الدنيا كلها. وراحت تصلي التراويح في الحرم. والشيخ بندر مسلا قرب الايه بالتحزين تلاقيها عمالة تعيط تعيط تعيط تعيط بتعيطي ليه ؟ مش عارفة هي بتعيط ليه. لان اصلا
بكاء ده هو علاج نفسان. بيخفف عن النفس. البكاء ده عبودية ولا طقوسية؟ اه تعين وخلاص تمام كده ؟ لأ فيه بقى الطقوسية اللي اروع من كده ايه ؟ ان فيه ناس عاملة حسابها على حتت معينة. يعني بيصلي مسلا التراويح ولا الشيخ الشريم مسلا
وبعدين ايه هو مش مركز. وبعدين لقى الشيخ الشريم ايه؟ قال ايه؟ قاف اول ما سمع قاف صحصح ياض الحتة اللي هنعيط فيها. ويبدأ بقى ايه؟ وتسأله بيعيط ليه مش ايه؟ هو هي بتيجي قاف بنعيط
ايه؟ موسم هي بتيجي بص على الاعراف رجال لازم نعيط اسار بيبكي ايه ؟ طقوسية. ركزوا معي يا جماعة بس الكلام ده مهم. انا باكلم اللي بيبكي ولا اللي جنبه. اللي بيبكي
ما تكلمش اللي جنبه. انت لو واقف جنب واحد زي كده تعمل ايه؟ تبكي على نفسك. لان ما حدش نقب عن قلب حد. صح؟ لان للاسف فيه ناس سامحوني في اللفظ باردة
تلاقي مسلا واحد بيبكي جنبه بدل ما يقول لنفسه ايه ؟ الواحد قلبه حضر وما بيتأثرش ويا رب ارزقنا رقة القلب. تلاقيه يقول له يا اخي لا يجوز البكاء في مش عارف ايه يا عم ابكي على نفسك. مش عارف هو ايه مشكلته ايه؟ بيحاول يبرر قسوة قلبه. بانه يقعد ينكر على اللي
ده الامام احمد حتى لما سألوه عن ان احيانا الناس تبكي فايه فتسقط يغش عليها. قال ان لم يكن يتصنعه ومن رقة قلبه فما يلامش عليه ايه في ناس قلوبها رقيقة
اه الفضيل ابن عياض لما سئل عن ابنه علي كان يقرأ يغش عليه فقال ما اراه الا من رقة القلب. قلبه رقيق ما بيتحملش انه يصدع بالايه؟ بالوعيد. فيه كده. فلزلك انا ما بكلمكش على اللي جنبك. باكلمك على نفسك. ان فيه ناس سامحوني بقى كده تلاقيه
ولك يا اخي ولا يا عم ابكي على نفسك. انما انا بكلم اللي بيبكي. اقول له يا ريت بكائي تكون بكاء ايه؟ عبودية مش مصيبة. تبقى عارف انت بتبكي ليه. وسبحان الله البكاء ده ممكن يحصل مع مجرد الفهم. فهمت المعنى فتبكي
ايه ؟ البكاء ابن القيم زكر له اسباب كتيرة. ممكن يبكي شوقا الى الله. يعني هي بتتكلم عن ربنا. يبكي شوقا اليه يبكي حياء من الله. يبكي رجاء يبكي خوفا مم يبكي ندما
كل ده بكاء الايه؟ العبودية. واضح؟ يبقى كده جاوبنا على سؤالين. السؤال الاول يعني لمازا شرع الله تدبر. وده وضح الرؤية اكتر صح؟ والسؤال التاني ازاي اعرف ان انا تدبرت؟ بالتلات دوائر دول
انت الاية دلوقتي تفكرت في العواقب. فحصل لك ايه ؟ بقت همة واقبال ونشاط وخشوع تمام كده ؟ يبقى الحمد لله كده تدبر حاصل ربنا يكرمك ان شاء الله مع اية بعدها تلاقي ايه؟ يأتي البكاء. معي بعدها تأتي الايه؟ القشعريرة. طيب يبقى اكتر حاجة هنشوفها في التدبر ايه
المستوى الاول اللي هو الدايرة اللي من برة اللي هو الاثر القلبي ومن جواه اعمق منه الاثر النفسي واعمق منه خالص الاثر الايه؟ الجسدي صح كده؟ المهم الدايرة اللي برة. دي الاهم دلوقتي. زي ما قلت لك في دواير الفهم الدايري الاهم ايه؟ المعنى الايه
واضح كده؟ طيب الان انت عرفت كيف يعني تتدبر وعرفت على المعنى اللغوي احنا لسه ما دخلناش في الايه؟ في المعنى الشرعي خالص. احنا دلوقتي كنا في المعنى اللغوي. وعرفت ازاي تعرف انك تدبرت وعرفت
اه لماذا شرع الله التدبر؟ ودور التدبر في اصلاح القلب ودوره في العمل هيفرق عمل بتدبر انا عامل بغير تدبر صح؟ الانسان الذي تفكر في العواقب وتحرك قلبه هذا يكون عمله ولا شك افضل من ايه؟ من عمل الشخص اللي ما عندوش تدبر. طيب
هل كده خلاص خلص تدبر ولا في حاجات تاني طيب نعرف منين؟ نركز بقى عشان اللي جاي مهم. النهاردة لو احنا عايزين نعرف هل الصلاة معناها في اللغة زي معناها في الشريعة ولا اتغير؟ نعرف منين. تاني. يعني الدعاء. طيب. لما جه الاسلام
بقى فيه كلمة صلاة صح؟ هي الدعاء ولا اتغيرت؟ اتغيرت صح؟ عرفنا منين انها اتغيرت ما قدمناش الا نسختين. نصوص ما قدامناش النسختين. الله اكبر. يا نسخة الاقوال يا نسخة الاحوال. يعني ايه الاقوال؟ يعني مسلا
فيه اية او حديث تبقى عرفت الصلاة. قالت الصلاة هي حركات تبدأ بالتكبير وتنتهي بالتسليم ويتضمنها. فيه اية كده او حديس كده؟ ما فيش. ما لقيناش فلوس اختلاق الاقوال نروح على نسخة
الاحوال. يحكي لنا صحابي ان النبي صلى ففعل وفعل وفعل وفعل. نجمع الكلام ده على بعض ونقول الصلاة هي وصفها كزا وبحر هو فيه حاجات جالها تعريف؟ ايوة زي الكلالة. مش العرب كان عندهم كلمة الكلالة اللي لها معنى وربنا
نص على معنى الكلالة فين؟ في سورة الايه؟ النساء عرف لنا الكلالة هي ايه؟ صح؟ الخشوع كان عند العرب الايه؟ السكون بس انا اعرفه قرآن ولا لأ ؟ عرفه واستعينوا بالصبر والصلاة وانا كبرت وانها لكبيرة الا على الخاشعين. مين ؟ الذين يظنون انهم يلاقوا ربهم وانه اليه راجعون. يبقى عرفونا الخشوع
انما الصلاة ما اتعرفتش في نسخة الاقوال. لا في لا في اية ولا في حديث. انما اتعرفت في نسخة الايه الاحوال او الافعال لما شفنا حال النبي صلى الله عليه وسلم او فعله عرفنا الصلاة هي ايه. انا بسأل سؤال بقى هل التدبر باقي
الحقيقة اللغوية ولا اصبح له حقيقة شرعية جديدة. الله اعلم. هنعرف منين؟ هندور في نسخة الاقوال ونسخة الايه؟ الاحوال. صح؟ دورنا في نسخة الاقوال ما فيش اية بتقول تعريف التدبر ايه؟ ما فيش حديس بيقول تعريف التدبر ايه؟ تمام؟ بس فيه ايات جات
فيها فانظر كيف كان عاقبة ينظروا كيف كان عاقبة يبقى اذا احنا ما قلنالناش الا نسخة الايه الاحوال نشوف حال النبي صلى الله عليه وسلم تحديدا وحال الصحابة من بعده
ونشوف المواقف اللي اتوصفت بانها تدبرية يبقى هنعمل تلت حاجات هنجمع المواقف التدبرية زي ما جمعوا الاحاديس بتاع الصلاة وبعد ما نجمعها نحللها كويس ونفهمها كويس وبعدين نطلع منها قواعد. يبقى تحليل يبقى جمع او استقراء
وبعدين تحليل وبعدين ايه؟ استنباط او استخراج تالت حاجات هنعملهم. طب السؤال المهم نعرف منين المواقف التدبرية اه المركز هيقول احسنت اللي فيها المعايير. يعني كان بيقرأ قرأ اية فزل يبكي طوال الليل
ده موقف تدبير ولا لأ؟ لكن مسلا الصحابة لما جوه سألوه وقالوا واينا لا يظلم نفسه يا رسول الله؟ لما نزل لقول الله عز وجل الذين امنوا ولم يلبسوا ايمانهم بايه؟ بظلم. فالصحابة قالوا اينا لا يظلم نفسه؟ فالنبي قال لهم ليس الظلم الذي ايه؟ تظنون الا تذكرون
هنا قول الرجل الصالح اللي هو كلام ايه؟ لقمان. ان الشرك لظلم عظيم. ده موقف تدبري ولا تفسيري؟ تفسيري لان فيهوش ايه ؟ ما فيهوش المعايير بتاع التدبر. صح؟ هو بيوضح لان التفسير هو ايه ؟ ايضاح المعنى. بيان المعاني. يبقى ندخل
ده في المواقف اللي عندنا ما ندخلوش انما ندخل ده. ندخل فكيف اذا جئنا من كل امة بشهيد. يبقى عشان كده كانت قيمة ان احنا نعرف لماذا شرع على التدبر ومعايير التدبر ليه؟ عشان نحطها على المواقف. احنا بفضل الله كافيناكم القصة دي. جمعنا المواقف في سيرة وسنة النبي
اللي هي يصدق عليها ان يبقى اسمها تدبرية. وحللناها وبعد ما حللناها استخرجنا منها قواعد. تمام؟ اكتشفنا ان النبي صلى الله عليه وسلم تدبره كان تفكر في العواقب. بس اكتشفنا ان كان في حاجة بتسبقه وحاجة بتلحقه
مش مهم ان يكون داخلة في التعريف ولا مش داخلة فيه. بس فيه حاجة ضرورية بتتعمل قبله وفيه حاجة بتتعمل بعده. ايه اللي بيسبقه ايه اللي نلحقه؟ ده ان شاء الله نتعرف عليه بكرة بازن الله رب العالمين. ونحلل مع بعض المواقف النبوية. وبكده ان شاء الله هتكون بازن الله بازن الله اتضحت صورة تدبر. وهناخد
خد بكرة مهارات مهمة جدا جدا وعزيزة جدا جدا جدا. في تجويد التدبر والقيام به كصورة عملية. فاتمنى النهاردة ان انتم يا ريت بس النهاردة تحاولوا ايه برضه زي ما قلنا امبارح كواجب كده يعني بتمسك اية وبتحاول ايه تجتهد في تدبرها. يعني مسلا لو واحد بص
هو قلبه اتحرك يبقى كده تدبر خلاص. بس بقى المفروض طالما قلبه اتحرك يعمل ايه؟ يعمل بقى. واخد بال حضرتك؟ عشان كده ليه قلنا اهم علامة هي العمل عشان التدبر ما يبقاش بلا تدبير ولا تأثر بلا تأثير ولا ترتيب بلا تفعيل لأ احنا عايزين تدبر يبقى له دور بيأدي دور
زي واحد خشع وبكى وفي الاخر ما قضاش مصلحة. لأ. آآ تروح تحضر درس اتأسرت وعيطت وبكيت وبعدين لازم تعمل. فلزلك قلنا يعني حاجة نقيس بها حصول التدبر ان الانسان ايه؟ يعمل. عشان يبقى حقق الغرض. لكن لو واحد ما عملش بس
اتحرك او بكى نقدر نقول ما تدبرش؟ لا تدبر. ليه بقى؟ ليه؟ ليه؟ لان انا قلت لكم ان التدبر عبودية تراد لذاتها وتراد لغيرها. ركز كده تراد لايه؟ لذاتها وتراد تراد لذاتها في ايه؟ انها بتعمل ايه في القلب
تحركه تشفيه تصلحه. طب خلاص الملك بقى صاحي اهو. طب وتراد لغيرها اللي هو ايه؟ اللي عمله تبقى احسن الله اليك. ما شاء الله عليك يبقى تراد لزاتها لان هي عبادة للقلب بتؤجر عليها بتاخد عليها سواب اكتر من سواب القراية واكتر من سواب الحفز
سواب عزيم جدا جدا جدا حركة قلبك دي اللي اللي اورثته رجاء او شوق او محبة او نزلي الدمعة الحرم كبير غالية جدا عند الله. انا قلت لك المرأة البغية مغيبة بني اسرائيل دخلت الجنة في ايه؟ كنت بقول اسوأ صورة للمرأة
سقط اخس المخلوقات. سقطوا ماء بئر. ماء متغير. سقطوا في موقها في خفها. يعني ايه المتواضع جدا بس شيخ الاسلام ابن تيمية يؤكد ان كان من بغي سقط كلبا ولكن الاخلاص الذي انعقد في قلبها وقت الايه؟ السقيا
يعني العمل العادي المتواضع لما يجي عليه عمل القلب يبقى عمل ايه؟ لا لا لا ده له مقام عند ربنا مش عادي يخلص كل حاجة فلزلك اصلا ما تستهنش باللحزة اللي انت قعدت دبرت فيها اية وقلبك اتحرك. اتحرك رغبة او رهبة او شوق محبة. دي
في حد زاتها عبادة احسن من مليون خاتمة. واضح ختمة قراءة بس. دي غالية جدا عند ربنا. وممكن تخلص كل حاجة. فلذلك التدبر بالعبودية ترد ذاتها وتراد لايه؟ لغيرها. تراد لذاتها انها عبودية مطلوبة. مطلوب ان القلب ده يتدبر ويفكر في العواقب. نشاط بيقوم به
هيؤجر عليه زي ما بيؤجر على انه بيحرك ايده وبيحرك راسه وبيحرك لسانه يؤجر عليه. وفي بقى اجر تاني اضافي انه لما يساعده على الايه؟ على العمل يبقى تراد لذاتها وتراد لايه؟ لغيرها. اذا امتى اعرف ان انا تدبرت؟ لو لقيت واحد عمل وعمله بقى اسرع وايسر واتم يبقى ده تدبر صح. زي اللي
حصل مع سيدنا جبير بن مطعم مم طيب ما لقيتوش عمل ايه تاني اللي ممكن نعرفه؟ التأثر اللي حصل في قلبه. سبحانك اللهم ربنا وبحمدك اشهد ان لا اله الا انت استغفرك واتوب اليك